Ego Odo, filius ducis Burgundię, presentibus et futuris notum facio quod dominus Otho de Salio dedit in elemosinam et in perpetuum concessit Deo et monachis Fonteneti domum suam de Divione quę de casamento meo est, et redditus ad ipsam domum pertinentes, et terram vacuam quę de donis est, et est juxta domum infra muros Divionis. Hanc elemosinam laudaverunt Guido, filius domini Othonis, et Galtricus similiter filius ejus. Laudaverunt etiam hoc Guillerma, uxor domini Othonis, et Elisabet, uxor domini Guidonis. Hanc etiam donationem ego ipse laudavi et sigilli mei impressione confirmavi. Hujus rei testes sunt Josbertus abbas Fonteneti; Philippus, Guiardus, Humbertus, monachi; Odo archipresbiter Tullionis; dominus Hyulo (sic) de Salio; Girardus filius ejus, milites. Actum est hoc anno ab incarnatione Domini M°C°LXXXX° primo.